
Ayera por poco 

Grupe di 

importador a kier 
a rondona Oficina 
di Aduana cu nan 
container 

Pasobra nan no por haya servicio desea 


NOS TA para dilanti un fin di 
siman largo atrobe, mientras cu 
tin importador di mercancia cu 
container di cuminda, sin por haya 
servicio di Aduana pa saca nan. 
Di mes den Cuerpo di Aduana 
tin un tension reinante, debi 
cu despues cu suspende algun 
miembro (7), cu ora nan a kere 
cu e investigacion lo a 
demostra cu no 
tin nada 
ilegal, 


awor Mando di Aduana a 
dicidi manda e resultado di e 
investigacion pa Departamento 
di Recurso Humano, pa bin cu 
medida disciplinario, cu hasta por 
conduci na retiro di algun di 
nan. Tur depende 
diegrado 


di nan culpabilidad. 

Sindicato SADA tabata di 
otro opinion, pasobra ningun 
momento nan a spera cu Mando 
di Aduana, lo kier deshaci di nan 
coleganan, alegando cu Mando 
di Aduana no tabata habri cu 
nan y si berdad esnan suspendi 
tabata robez, pakico no a entama 
un investigacion penal, pa cana 
hunto cu esun interno. Pero no, 
awor cu e investigacion ta cla, ta 
manda esaki pa Recurso Humano 
pa tuma medida disciplinario, te 
cu por cay retiro. 

Kier men, Mando di Aduana, ta 
cometiendo “tortura mental” cu 
e miembronan aki, y esey SADA 
no por acepta. 

E tension ta fuerte y ayera el a bira 
peor, ora cu a resulta cu Aduana 
no tin suficiente 
personal pa 
“clear” 
a 1 g u n 


container, pasobra ta 4 miembro 
so tin na trabao, y nan no por 
haci tur e trabao. Pero t’e mesun 
Mando di Aduana aki, a permiti 
p’e otro miembronan cu por haci 
e trabao, bay cas, pa prepara nan 
mes pa Parada di Carnaval. 
Ademas, e mesun Mando di 
Aduana aki cu kier mustra di ta 
straight, ayera kier a faborece 
algun di importadornan aki, pa 
nan si duna e servicio desea. 

T’e actonan preferencial aki, 
ta haci cu e mesun miembro di 
Aduana ta bira corupto. Loke 
algun di esnan suspendi, ta wordo 
acusa di a haci. 

Ayera manera menciona, tabatin 
comerciante cu kier a bay para tur 
nan containernan rond di Oficina 
di Aduana, Un forma di tuma 
nan di rehen, te ora cu nan haya 
servicio. Pero un miembro di staff 
di Aduana a bay papia cu nan, y 
asina a deshaci di e idea aki, di 
nan accion di protesta. E situacion 
ta keda explosivo, si nada wordo 
haci y pronto. 

Ayera Conseho di Minister 

Mester a trata e puntonan di 
diferencia di Minister Otmar Oduber 

Pero aparentemente no tin solucion 


ECARTAdi retiro di Minister Otmar Oduber, 
cu ta riba lessenaar di Gobernador Refunjol, te 
ainda no a keda revoca. Manera ta conoci, te 
ainda Minister Otmar Oduber no a presenta na 
Gobernador pa haci esaki, confirmando cu tur 
cos a keda regla internamente. 

Pero ayera diabierne, di acuerdo cu nan propio 
declaracion haci na prensa, tanto pa Prome 
Minister Mike Eman como pa Minister Otmar 
Oduber, despues di reunionnan intensivo 


algun dia pasa, e puntonan cu mester a keda 
aclarea den Conseho di Minister pa pone punto 
final tras di esakinan. Y asina e diferencianan 
cu a surgi, por ser considera tras di lomba. 

E reunion di Conseho di Minister a tuma lugar 
ayera, pero sin mucho novedad, pasobra 
aparentemente a pega riba algun di e puntonan 
aki atrobe. Riba cua punto, no tabata posibel 
pa nos sa. 


Hecho ta, cu si berdad nan ta mes leu, anto 
esaki nifica cu Otmar Oduber lo retira fin di 
e luna aki. 

No tabata posibel pa haya confirmacion di 
ningun di esnan cu a forma parti di e reunion 
di ayera den Conseho di Minister, pero manera 
menciona, extraoficialmente, e situacion ta 
sigui delicado. Sigur ora cu tur hende a kere 
cu a “huma pipa di paz”, si mira nan actuacion 
den Parlamento. 

Operacionnan 
intenso di 

Warda Costa 
banda di 
Aruba, Bonaire 
y Corsou 


DEN E ultimo simannan tabatin controlnan intenso 
banda di e costanan di Aruba, Bonaire y Corsou. 

E controlnan a concentra mas tanto riba transporte ilegal 
desde Venezuelay tambe entre e islanan. Unidadnan di 
Warda Costa, e. o. cutter, helicopter y team di abordaje 
a haci e controlnan conhuntamente cu e personal di 
Zeven Provincién. 

Den total 100 control a wordo tuma luga riba lama. T ambe 
tabatin partners manera e Koninklijke Marchaussee, 
Polis Maritimo y Douane, y barconan na port cu a 
examina productonan ilegal y coreccion di papelnan. 

Den futuro, operacionnan sin previo aviso lo wordo 
haci, unda Warda Costa lo aumenta visibilidad y logra 
prevencion di actividadnan criminal riba lama. 





Avenida Milo J.Croes # 118 - A 
Tel: 5883948 , Fax: 5883945 , 
Dilanti Flora Market na Dakota, 
E-mail: doorhandle@setarnet.aw 


SECURITYSTRIP PA PONE 
NA PORTA Y BENTANA, 

PA EVITA CU LADRON TA FORSA 
E SLOT Y KIBRA DRENTA PADEN 


ours pa Disney Worl 

Fecha: 30 April 2016 - 7 Mei 2016 

Prijsnan cuminsando for di Awg. 1925,- pa persona 




Trcivel ©ureau Inc. 

www . aldotra ve I , com 


Yama nos na 582-1992 of pasa serca nos na 
Emmastraat 12 pa mas informacion y reserva di bo 

lo 


Soup 


Salad 


Succulent 
Grilled Beef 
Tenderloin, Ribs, 
Chicken, 
Chorizo, 
Morcilla 


Mi Dushi: Combination 
dessert 

of Appleturnover, Crepes 
with Dulce de Leche 
and Chocolate Brownie 


15% serv. Ch. & tax 


Mi Dushi: Combination 
dessert 

or Appleturnover, Crepes 
with Dulce de Leche 
and Chocolate Brownie 
Free bottle 
of Argentine Wine 

per couple 

15% serv. Ch. & tax 


AYERA e Fregata di Marina Real, Zr.Ms. Zeven 
Provincién, cu tin su base actualmente den Caribe, a 
haci su prome bishita oficial den awa teritorial di Aruba. 
P’e occasion aki, Gobernador interino, sra. Alicia .A. 
Tromp-Yarzagaray a recibi e saludo ceremonial aki, 
unda pueblo, aunke na un cantidad chiquito tabata 
testigo di esaki. 


Offer valid for Lunch and Dinner for reservations call: 582-3677 






Empanada Argentina 
or Beef Vegetable Soup 
or Classic Caesar Salad 


Argentina Tenderloin 
12oz. or Center cut Beef 


Fresh Grouper 
in batter, 
served with 
home made 
tartar sauce 


VALENTINE’S 

m 


Ayera mainta 

A tuma lugar e Saludo 
Ceremonial pa Zr.Ms. 
Zeven Provincién 


E saludo ceremonial aki a tuma lugar banda di 
Paardenbaai dilanti di e Cas di Gobernador, na altura 
di restaurant West Deck. 

E saludo tabatin dos parti: E prome saludo tabata pa 
08:30, unda a los 21 tiro banda di e bandera di Reino 
Hulandes y a wordo contesta pa 21 tiro for di Bahia di 
Gobernador. 

E di dos saludo tabata pa 9:00 or a wordo duna na 
Gobernador interino, cu tambe a consisti di 21 tiro y 
na su turno lo contesta cu 21 tiro, mientras cu a haci e 
saludo militar. 

Un acto ceremonial masha yamativo y impresionante. 

Dos hoben cu 
HINCANAN 
SERIO durcmte 
Parada di Luz 


UN PROBLEMA serio entre gruponan a resulta den 
dos victima cu hincanan. Polis a haya informacion 
cu tin personanan herida canando banda di Carnival 
Village durante Parada di Luz. 

Tabata hobennan cu hinca y paña tur na sanger segun 
e informacion ricibi. Na prome instante no por a haya 
nada. Tabata papia di un pelea tambe. 

Despues di un rato a topa cu e situacion rond di e area 
di Lago Weg cu St. Maartenstraat. 

Polis a pidi ambulance y personal di Cruz Cora a 
presenta apidamente. 

Tabata dos victima hoben sinta canto di cura di Valero 
riba vloer wardando asistencia. Nan tabatin hincanan 
den barica. 

Nan a wordo atendi eynan mes na prome instante y 
despues un di nan a wordo carga pa Cruz Cora den e 
ruta pa e ambulance mas cerca. Ambos mester a wordo 
atendi, pero un di nan mester a wordo hiba stret pa 
hospital mirando e seriedad di e hinca. 

Testigonan di e desgracia ta confirma cu un tal A.T. 
ta esun responsabel p’e acto criminal aki. Tur ta 
muchanan di pariba cu tin problema cu otro. 

MISSING/ 

PERDI/ 

VERMIST 



* 


AYERA tardi, Polis a bolbe emiti un boletin, cu 
tin un hoben studiante di 17 aña perdi. 

Ta trata aki di Ly-ann Aylixayra Marina Wout, 
mihor conoci como Ly-ann. 

El a nace na Aruba, dia 9 december 1998 y ta un 
studiante. 

E tin un haltura di 1.50 m., ta slank, cabey largo y 
ta papia, Papiaments, Spaño, Ingles y Hulandes. 
No ta conoci, ki paña e tin bisti. Ultimo biaha cu 
Ly-ann a ser mira, tabata diamars dia 2 di februari 
banda di su cas. Lamentablemente Polis no ta 
menciona ki direccion su cas ta. 

Si bo wak e of sa unda e ta yama 100,911, tiplijn 
di Polis 11141 of telefon 742-3359. 


Banco di Seguro Social Aruba 


* 


ANUNCIO RELACIONA CU svt> 
CERAMENTO Dl SVb SU OFICINANAN 

Banco di Seguro Social Aruba SVb ta anuncia cu en 
conexion cu celebracion di Carnaval, tur su oficinanan lo 
ta cera pa publico riba: 

Dialuna 8 februari 2016 

Notificacion di AO (meld ziek) mediante 527-2782 riba e dia 
aki ta limita pa e orarionan entre 7:00 am te cu 11:00 am. 
Diamars 9 februari tur oficina di SVb ta habri na e orario 
normal atrobe. 

E ceramento no lo afecta e sistema di Webportaal di SVb. 

Nos ta ofrece nos disculpa pa e inconveniencia aki. 

ir. Edwin M. Jacobs 
Director 

( o\ ,u o-— a...i- comunidad W 


Minister Roland Plasterk no ta serio 

Parlamento di Aruba 
ta masha desapunta 


PRESIDENTE di Parlamento di 
Aruba, drs. Marisol Lopez Tromp, den 
un comunicado a duna di conoce di ta 
sumamente sorprendi y sigur masha 
desapunta di tuma nota cu e proposicion 
di Minister di Asunto Interno y di 
Relacion den Reino pa cu e areglo di 
disputa (geschillenregeling). 

Dicho proposicion no ta cumpli, mescos 
cu esun anterior di mesun Minister, no 
ta cumpli n’e exigencianan pa tin un 
geschillenregeling adecuado, manera 
e 4 Parlamentonan di e 4 paisnan den 
Reino a acorda. 


disputanan cu por tin. 

Parlamento di Aruba ta atene su mes 
n’e palabracionnan haci den e ultimo 
IPKO, cu mester institui un organo 
independiente. 

Tambe Parlamento di Aruba ta atene 
su mes na palabracionnan haci cu na 
juni awor, bin cu un concepto di ley pa 
cu un areglo di disputa, cu ta cumpli cu 
e richtlijnen di loke cu a keda discuti y 
palabra caba. 



Ta di confirma cu Minister 
Roland Plasterk no ta 
desea di ehecuta 
deseo di e 4 
Parlamentonan 
y ta mustra di 
no tin interes 
pa yega na un 
acuerdo pa cu 


Anteriormente e Gobiernonan di 
Aruba, Corsou y St. Maarten 
tambe a rechaza e proposicion 
anterior haci, y igualmente 
durante e ultimo reunion di 
IPKO na januari ultimo, e 
Parlamentonan tambe a nenga 
di acepta e proposicion di 
Gobierno Hulandes. 

Eproposicion, segunPresidente 
di Parlamento di Aruba, drs. 

Marisol Lopez Tromp, no ta 
cumpli cu e mocionnan di 
Yrausquin/Herde (AVP) na 
2010, mocion di Van Laar (PvdA) 
na 2015 y e amienda di Wever/ 
Thijsen (MEP) na 2010, cu nan tur si a 
keda acepta pa Tweede Kamer. 

Di acuerdo cu Minister di Finanza, Angel Bermudez 

Aruba ta unico pais den Reino 
Hulandes cu ne ta goza di 
tasa di interes abao 

Mi, ( J j’ FFT 


ORA CU wak e situacion den Reino 
Hulandes, Aruba t’e unico pais, 
cu no ta goza di un interes abao 
riba su debe nacional. Tur pais, 
incluso Hulanda ta pagando un 
tasa di interes masha abao riba 
nan debe nacional, rond di 11/2 
pa 2%. 

Di acuerdo cu Minister Angel 
Bermudez, Aruba so no ta 
goza di e facilidad aki. Y e 
mandatario ta kere cu e tin 
su motibonan di pasado, e.o. 
pa motibonan politico.Banda di 
esey, ainda tin capricho di cierto 
politiconan Hulandes den esaki. 

Di otro banda, tin un convenio firma 
riba papel, entre Aruba y Hulanda, e 
asina yama “Witte Donderdag Akkoord”, 
caminda Aruba y Hulanda a conbeni 
cu na momento cu Aruba su deficit ta 
moviendo den direccion di surplus, pa 
yega na un presupuesto balansa, cu 
Hulanda e ora ey lo bay ofrece Aruba 
e facilidad cu nan por inscribi riba e 
fianzanan anual, p’e debenan di Aruba 
lo keda cancela y e ora ey Aruba lo por 
haya fianza pa paga su debe na razon di 
11/2 of 2% di interes. 

Segun Minister Bermudez, den 30 aña 


di Status Aparte, Aruba a demostra, cu 
ora mester hinca schouder bao di cualkier 
cargo cu tin, cu Aruba a sa di haci’e. Y den 
e caso aki, Aruba mester demostra di por 
y trece e solucionnan pa yega n’e finanza 
publico sostenible, nificando cu Aruba no tin 
deficit mas.Aruba ta sigur di por logra esey, 
pasobra Aruba por. No ta prome biaha, segun 
Minister Bermudez y asina Aruba lo haya e 
sosten desea di e.o. Hulanda. 

Esnan cu ta bisa cu e no ta realizable, ta 
pasobra nan no tin argumento di nan mes 
tampoco. Ta net nan cada biaha ta referi n’e 
consehonan di CAFT, pero di nan mes, nan 
no tin ningun calculacion of tin un of otro 
teoria of tematica pa bisa cu e presupuesto 
no ta realistico. Y esey por a mira e siman aki 
den Parlamento, unda e debate no tabata 
profundo of alcaso. Hopi emocion politico 
atrobe y esey ta di lamenta, segun Minister 
Bermudez, pasobra ta un biaha pa aña, ta 
trata y debati riba presupuesto di pais Aruba, 
unda tin hopi, pero hopi aspecto pa discuti 
riba nan. 

Lamentablemente e tipo di discusionnan aki 
no ta bin riba mesa, pero ta prefera di bay 
bek den historia pa wak ken a haci kico y esey 
no ta contribui na adelanto di nos pais. Nos 
mester wak padilanti, pasobra wak pa tras, 
no por haci cambio n’esey tampoco. 


S: 


* 


Cu e mocion pa midi e efecto di "other 
accomodations" pa Aruba 

Fraccion di AVP ta 
indica desconfiansa 
den maneho di 
Otmar Oduber! 

Di acuerdo cu Dangui Oduber 

Rene Herde' 


Stabilidad y responsabilidad 
si! Populismo no! 

MEP ta haci promesa y presenta mocionnan cu nan mes sa cu nan 
no por realisa! 


“FRACCION di AVP no a sigui 
e wega di mocion y expresionnan 
populista di MEP durante di e 
reunionnan di tratamento di 
presupuesto 2016. 

Fraccion di AVP a scoge pa 
desaroyo continuo y stabilidad di 
nos pais awor y den futuro. AVP 
a scoge pa sigui cu e proceso pa 
yega na presupuestonan balansa, 
pa sigura servicionan esencial di 
Gobierno pa pueblo, pa sigura 
stabilidad di e fondonan di 
pensioen y di seguro medico. 
Pasobra esakinan ta sigura henter 
pueblo cu nan entrada, nan 
pensioen, nan cuido medico y 
desaroyo di nos pais ta sigui stabiel 
y no cay bek den e abismo di 
decadencia y inseguridad cu MEP 
a bay laga nos pais aden.” Lider di 
fraccion di AVP den Parlamento, 
drs. Rene (Baba) Herde a bisa esey 
un dia despues di aprobacion di e 
presupuesto 2016. 

POPULISMO DESCABEYA 

E populismo descabeya di 


fraccion di MEP a yega un punto 
iresponsabel, segun sr. Herde’. 
Por a wak esey den un cantidad 
di expresion y den hopi di e 
mocionnan cu nan a presenta 
durante di e reunion. 

Rene Herde’: “Ta facil pa propone 
cosnan cu ta zona masha atractivo 
y hasta deseabel, pero sibo no bisa 
con ta paga pa nan, bo ta gaña 
pueblo. Bo ta actua iresponsabel.” 
Rene Herde’ a menciona algun 
ehempel. 

BAHA EDAD DI PENSIOEN 

Rene Herde:”E lider di MEP mes 
a propone algun aña pasa pa hisa 
e edad di pensioen na 65 aña den 
6 pa 7 aña. 

Kier men den menos tempo cu 
Gobierno a propone. Awor su 
miembro di fraccion ta priminti pa 
baha e edad di pensioen na 62 aña. 
E mesun partido cu a casi manda 
e fondo di pensioen bancarota y 
laga mas cu 20 mil pensionado 
y nan famia sin entrada, awor ta 
hunga cu sentimiento di pueblo y 


propone esaki, pero sin bisa 
con ta paga p’e. Mare por a 
haci esey. 

Niun hende a hisa e edad 
di pensioen cu gana. Pero pa 
salba e fondonan y sigura cu tur 
pensionado por sigui cobra nan 
pensioen awor y den futuro, mester 
a cambia e structura di e fondonan. 
A haci esaki gradualmente y sin 
mishi cu e pensioen di tur luna di 
e pensionadonan. 

Dios gracia nos a logra haci e 
fondonan stabiel atrobe. 

Lansa ideanan iresponsabel, 
cu nan no por ehecuta y cu tin 
como unico meta pa hunga cu 
sentimento di pueblo, t’e forma 
populista mas mahos y falso cu 
por tin. E ta gaña pueblo den su 
cara, sabiendo cu loke ta bisa no 
por wordo realisa”, segun drs. 
Rene Herde. 

“Nos di AVP no ta sigui e tipo 
di actuacion iresponsabel aki. 
Nunca! Loke nos bisa cu nos ta 
bay haci ta basa riba estudio y 



plannan serio traha cu conseho di 
expertonan. 

Y si nos no logra nos metanan di 
un forma, nos ta busca otro forma. 
Pero semper cu e mesun sentido 
di responsabilidad pa nos pais y 
pueblo, pa awor y den futuro. 

Ora nos stabilisa finansa publico 
nos ta haci’e sin afecta economia 
of forsa di compra. 

No den forma di medida estilo di 
MEP. 

Ora nos a bisa cu nos ta mehora 
forsa di compra nos a haci’e pa 
tur hende cu entrada abou sinti’e. 
Nos a calcul’e y haci’e den forma 
responsabel.” 

Asina Rene (Baba) Herde a sigui 
mustra riba mas promesa cu ta 
pio cu esnan cu MEP ta haci den 
campaña. 

Aparentemente MEP no a siña di 
e lema di nan ex-lider: “Campaña 
ta un cos. Goberna ta otro.” 


MANERA ta bisto ultimo tempo 
ta hopi bishitante ta kedando na 
tur parti rond na Aruba menos 
den un hotel. 

E turistanan aki sigur no t’e 
turistanan cu nos pais semper 
a custumbra cune. Sigur esaki 
ta cay cu sentimento mixto pa 
comunidad cu no ta custumbra 
cu esaki, pero tambe e ta bisa 
algo di un maneho negligente 
di Minister di Turismo, segun 
Dangui Oduber (MEP). 

Den di dos buelta, miembro di 
fraccion AVP a entrega un mocion 


pa studia other acomodacionnan 
cuaporcierto un bon mocion. 
“Nos di oposicion tin hopi 
tempo caba ta vociferando nos 
preocupacion cu e desaroyo aki, 
pasobra tur parti rond Aruba 
bo ta haya hendenan ta lastra 
maleta. 

Sigur e ta algo cu na prome 
instante no ta di confia, pasobra 
nos mester a concentra riba 
eleva calidad di turismo y no 
downgrading”, segun Dangui 
Oduber (MEP). 

E fenomeno aki a bira asina grandi 


cu den tur bario tin bishitantenan 
cu ta wordo acomoda enbes di ta 
na hotel. 

Esaki a preocupa fraccion AVP y 
poneentrega unmocionpastudia 
e efecto “other accomodations” 
na Aruba. 

No solamente el a lanta 
preocupacion sino na mesun 
momento e ta indica desconfiansa 
den maneho cu Minister Oduber 
ta hibando cu turismo na Aruba. 
Basa riba e motibonan aki y algun 
mas fraccion di MEP a sostene e 
mocion aki. 


“Nos ta spera cu esaki por bay 
cambia rumbo di e maneho cu ta 
wordo hiba y cu e ignorancia di 
parti Minister Oduber lo yega su 
fin riba e asunto aki. 

Esnan trahando den e sector 
turistico ta sintiendo e efectonan 
aki. No solamente Otmar Oduber 
su maneho a outprice nos pais 
cu tanto medida sino a atrae 
turisitanan di menos calidad! 

Un maneho cu sigur a faya y no a 
duna resultado”, Dangui Oduber 
a conclui su opinion. 

Apesar di e duda cu CAFT por tin, y ta sigui insisti pa 
bin cu mas medida pa aumenta entrada di Gobierno 

Gobierno a mustra 
cu sin asistencia di 
Hulanda a cuminsa 
cobra loke tin riba 
caya ainda 


DI ACUERDO cu Minister di Finanza, 
mr. Angel Bermudez, presupuesto 2016 ta 
uno basta preta y sigur no ta uno festive. P’e 
simple motibo, cu e mester mustra un deficit 
mas abao cu esun di 2015, p’asina yega na un 
presupuesto balanza na 2018. 

Y asina keda den plus e siguiente añanan y 
asina por cuminsa paga nos debenan nacional, 
y pa baha esey tambe. Y logico baha gastonan 
di interes di pais Aruba. 

Y asina mes, segun Minister Bermudez, hunto 
cu su coleganan nan a preta pa saca tur juice 


cu por den e gastonan cu tin p’e aña aki. 

Di otro banda mester bay na genera entradanan 
manera presupuesta, pa mantene y realisa e 
deficit di 103 miyon. Y asina logra e normanan 
di 2% di deficit di nos GDP. 

Hasta CAFT a expresa nan duda den loke t’e 
parti di e entradanan, caminda CAFT a bisa cu 
nan no a sigur cu Aruba lo realisa e entradanan 
manera presupuesta y CAFT kier mira pa 
Gobierno propone cobranzanan adicional a 
base di leynan di impuesto actual of introduci 
leynan nobo pa bin cu cobranza adicional 
pacrea mas 


entrada. 

Segun Minister Angel Bermudez, Gobierno ta 
di opinion cu nan mester cuminsa na cobra a 
base di leynan existente y tambe a base di e 
suma grandi di 2 biyon cu ta riba caya pa loke 
ta trata e belastingnan. Pero esey a cuminsa 
cune caba for di aña pasa. 

For di e cifranan por mira caba cu a logra basta 
bon caba for di aña pasa, unda pa fin di 2015, 
a cobra como 30 miyon florin mas di loke cu a 
keda presupuesta pa 2015. 

Esey ta demostra cu nos por y esey ta sin cu 
Aruba a haya e ayudo tecnico di Hulanda, 
unda nos cu nos mes a sera cabez y a cuminsa 
prioridadnan kico mester tuma lugar. Y asina 
Gobierno ta cobra loke e tin cu cobra y esey t’e 
maneho cu mester sigui cune e aña aki tambe, 
segun Minister di Finanza, Angel Bermudez. 
Y e mandatario ta masha confia di lo realisa 
colectra e suma manera presupuesta. Y tur 
esaki, sin tene cuenta cu e efecto di un posibel 
re-apertura di e refineria. 

Prome cu fin di maart mester tin claridad si e 
refineria lo habri of no y manera Banco Central 
a calcula caba pa Gobierno cu e impacto 
mayor riba nos GDP y di otro aña, pero tambe 
cu e entradanan cu Gobierno haya di e.o. di 
leasemento di e refineria, pago di Winst en 
Loonbelasting, BBO, etc. cu ta sumanan cu 
ainda Gobierno no a tene cuenta cu nan den 
presupuesto di 2016. 


HANDYMAN 

Ta hasi tur tipo di construction 
Y hasi cura limpi 

Pa tur trabou di cas, 

yama na : 592-5766 


DRAGON 

CD & ELECTRONICS 


Mainatiect Saa Nicolas Tel. 5B4-3939 
opgn 9-00 • 13 00 ar^l 14.30 - 18-30 

Esey tabata e base cu Gobierno a yega na un 
palabracion cu CAFT na december ultimo pa na 
mei awor y e ora ey lo tin e cifranan di 2015, 
lo tin e ora ey e cifranan di dos kwartaal 
di 2016 y ora ey lo tin un bon bista riba 
e realidad di status di e refineria, y e ora 
ey lo por calcula kico lo t’e impacto 
economico p’e aña aki, segun 
Minister di Finanza, Angel 
Bermudez. Y e ora ey lo 
mester dicidi sim ester 
ahusta presupuesto 
di 2016 of no. 




















Pa 26 aña consecutivo AVP ta yuda 
mantene Aruba limpi den Carnaval 

Partiendo cahanan di sushi riba ruta 


UN BIAHA mas Partido di Pueblo Arubano 
AVP ta cla prepara pa duna un man den e 
esfuerzonan pa mantene nos dushi isla limpi y 
bunita durante e fin di siman grandi di Camaval. 
Esaki ta di 26 aña tras di otro, sin falta ni un 
so, cu e partido politico ta organisa e accion di 
cahanan di sushi. 

Ya caba e cahanan a bira algo fiho den cada kavel 
y hendenan ta warda ancioso riba e caravana 


di ambiente cu ta pasa parti nan, cu lider di 
partido na cabes; den e caso aki sr. Mike Eman. 
Un total di 2 mil caha ta wordo busca, arma pa 
boluntarionan na Cas di Partido na Madiki y 
pone den containernan cu lo pasa riba ruta di 
ambos Parada Grandi. 

Ta pasa pone nan na San Nicolas 
diasabra mainta y diasabra anochi entre 
L.G. Smith Boulevard y Vondellaan. 


Experiencia ta mustra cu e cahanan ta haya 
bon uso pa ora di piki nan, semper nan ta yen 
yen. Ta mas practico y acesibel cu e barinan 
grandi y mara serca di caminda, tanto mirones 
como participantenan ta haci uso di nan. 
Partido di Pueblo Arubano, AVP ta probecha 
pa desea henter pueblo di Aruba un feliz fin 
di siman grandi di Carnaval 62 cu hopi gozo, 
pero semper safe y responsabel. 


Keho ta bay pa Gobierno.... 

Discriminacion 
contra buelo y 
pasaheronan 
pa Venezuela 


WILLEMSTAD - Ne momentonan aki e 
companianan cu ta responsabel pa atendé 
cu buelonan di e kompanianan di aviacion 
Venezolano Avior, Rutaca y Avianca di 
Colombia tin intencion di asercá e Minister 
cu tin Imigracion den su cartera pa haci un 
investigacion y resolvé e problema cu ta 
causando cu e buelonan di e companianan 
aki ta sali tin biaha dos te tres ora lat. 

Esey ta trece como consecuencia cu 
pasaheronan ta pérdé nan conexion na 
nan destino y por haña castiglo serca 
autoridadnan di aviacion den nan respectivo 
paisnan.Di acuerdo cu nos fuentenan 


na Aeropuerto Hato, tin p.e. e caso di e 
compania Avior cu tin cu baha l’or di 
mérdia p’e sali bék 2’or. Sinembargo esey 
ta nét ora cu pasaheronan di companianan 
manera American. KLM, AirBerlin ta yega 
y nan ta apartá e pasaheronan Latino un 
banda pa atendé e otro companianan. 

Loke cu tin e agentenan di e companianan 
aki hostiná ta cu Imigracion no ta aplicá 
e mesun trato cu biaheronan di p.e. KLM 
siendo cu nan ta biahero cu mesun derecho. 
E asunto aki a yega na tal grado cu ta 
via Gobierno nan kier mira intervension, 
pasobra ta masha keho tin contra Imigracion 
na Aeropuerto. 














Minister Paul Croes a 
duna cifranan alentador 
riba desaroyo di bijstand 

Reunionnan den parlamento a duna atencion special 
riba e grupo aki 


TUR COMUNIDAD ta keda confronta cu 
retonan social y laboral. Siendo Minister di 
Asuntonan, Social y Labor, un di e preguntanan 
cu a resalta di banda di Parlamento durante di 
reunionnan publico ta e cuestion di bijstand. 

Na su turno Minister drs. Paul Croes a duna di 
conoce cu e grupo aki no ta uno facil di atende 
cu ne mirando e retonan cu cada un caso ta 


trece cu ne. Asina mes for di un total di 2910 
perona cu na 2014 tabata ricibi bijstand, awo 
esaki a baha te na 2550 persona. 

Hopi di esakinan tabata personanan cu tabata 
ricibi un bijstand, pero cu tambe tin un empleo 
y un entrada na banda pa cual e pesona 
legalmente no tin derecho pa ricibi e bijstand. 
Cu e maneho di Ministerio y e meta pa 
reintegra mas persona posibel den e mercado 
laboral, esaki a disminui. 


Esaki ta significa cu e personanan aki 
ya no ta cobra bijstand y cu awo cu a 
keda reintegra den e mercado laboral, 
tin un empleo fiho den e mercado y tin 
un entrada mas halto p’asina por gosa 
di dje. 

E desaroyo aki no solamente ta bon 
pa e mercado laboral, pero pa e 
propio ciudadano tambe mirando e 
opportunidadnan nobo cu esaki ta trece 
cu ne. E ciudadano mester ta consciente 
cu dependiendo di un bijstand bo tin 
un entrada limita, mientras cu si bo 
tin tur capacidad y ta cualifica pa drenta e 
mercado laboral, haciendo esaki bo ta crea 
posibilidadnan nobo pa bo mes y un stabilidad 
economico cu mayor fruto pa futuro. 

E Ministerio lo sigui haci nan maximo 
esfuerso pa sigui reintegra mayor cantidad di 
personanan posibel cu awendia ta riba bijstand 
bek den e mercado laboral. 


P'e proceso bay mas liher 


Tene e persoonsnummer 


DEPARTAMENTO di Impuesto ta pidi su 
clientenan cu den e dianan aki mester busca 
nan pakete di Loonbelasting, BBO/BAZV, 
Toeristenheffing, Speelvergunningsrecht, 
BBV y BBVAM, pa nan tin e persoonsnummer 
na man. 

Esaki ta pa facilita cu e proceso di 
entregamento di e pakete n’e cliente por bay 
mas liher. 

Prome Minister Mike Eman su mensahe pa e dianan aki di Carnaval 

"Goza, balia, fiesta, diverti, pero semper 
comporta y respeta bo mes y otronan" 



CARNAVAL di Aruba ta bunita, 
luhoso, colorido, festivo y sin duda 
un di e mihornan di mundo. E 
aña aki Aruba ta celebra su di 62 
Carnaval. 

Dianan largo e Carnavalistanan 
ta traha riba nan trahe, carosa, 
headpiece y tur loke ta rekeri pa 
por briya y hala atencion positivo 
riba caya. E ta e fiesta di tur hende. 


Prome Minister Mike Eman ta 
comparti e pensamento cu ta 
dianan di gozo y diverticion. 
Musiconan cu nan talento special 
ta hinca canticanan den otro cu 
ta pas p’e temporada dushi di 
Carnaval. 

Pero mescos cu tur evento y otro 
cosnan den bida, Carnaval tambe 
tin su reglanan y si tur hende 
mantene nan mes n’e reglanan aki, 
orguyosamente Aruba por mira 
bek riba un bunita Carnaval cu a 
bay trankil. 


Prome Minister Mike Eman: “Mi 
deseo ta pa tur hende por gosa den 
forma saludabel. Baha consumo 
di alcohol, pasobra pa pasa pret y 
dushi no mester di alcohol of otro 
substancia. Wak bon pa bo mes, 
bo famia, esnan rond di bo y yuda 
unda mester y brinda sosten unda 
ta necesario. Respeta autoridad, 
agentenan policial cu tin dianan 
trahando duro pa percura pa 
seguridad di tur hende. 

Cumpli cu loke nan bisa bo. 
Hunto nos mester percura pa 
Carnaval di Aruba keda un di 
e mihornan di mundo. 

Nos ta un pais, un pueblo 
cu semper a percura 
pa otro. Ban sigui 
cu e tradicion aki 
den temporada di 
Carnaval. 

Tira bista riba esnan 
mas vulnerabel, 
maneramuchay 
nos grandinan. 


conscientiacion riba seguridad. 
Durante Carnaval Women’s Club 
hunto cu FEPO tey cu nan earplugs 
pa ningun hende haya molester di 
e zonido duro. 

Rode Kruis ta presente riba ruta y 
ambulancenan ta stand by. 
Departamento di Emergencia di 
hospital ta completamente ekipa 
pa casonan di emergencia. Asina 
ta cu Aruba ta prepara. 

Prome Minister su deseo ta cu tur 
cos bay trankil. Cu no tin ningun 
caso di lamenta. Si tur hende 
comporta nan mes, sigui orden 
di Polis y respeta otro, Aruba por 
mira bek riba un Carnaval netchi 
sin desorden. 

“Pasa dushi e dianan nos dilanti y 
wak pa bo mes y pa otronan”, 
Prome Minister Mike 
Eman a bisa. 


No laga nan oranan largo den solo 
ni tampoco sin bebe awa. 

Si bo a bebe di mas alcohol no bay 
sinta tras di stuur di un auto y sigur 
no core cu mucha den auto ora 
bo no ta apto pa haci esaki. 

Laga otro core pa bo.” 


Prome Minister 
Eman ta satisfecho 
cu fundacion y otro 
organisacionnan 
cu a coopera riba 
varios tereno. 
Salubridad 
Publico a duna 
charlanan y a 
lanza un campaña 
encuanto higiena 
pa loke ta cuminda 
durante Carnaval. 
Fundacion 
p a n o s 
Muchanan 
a duna 


conseho con cuida esnan mas 
chikito, Cuerpo Policial aparte di 
ta trahando duro tur e dianan di 
Carnaval a duna 
charlanan di 

Aunke e cantidad di detencion a 
baha drasticamente 

Basta 
detencion 
na Parada 
di Luz na 
San Nicolas 

Polis ta cla pa fin di siman ocupa 


AUNKE CU e cantidad di detencionnan ta 
bahando, toch ainda e ta demasiado, na opinion 
di Cuerpo Policial Aruba. E Cuerpo di Polis a 
percura pa riba 150 Polis riba pia diahuebs anochi 
pa compaña e Parada di Luz na San Nicolas. 

E parada a cuminsa na ora y a caba na ora tambe, 
esta l:50am. Polis a detene no menos di 14 
persona cu hunto a haya Afl. 3.100, = na multa. 

E detenidonan tabata D.A.J. di 17 aña di edad, 
D.A.H.A di 58 aña di edad, M.J.B di 36 aña di 
edad, B.A.C di 15 aña di edad, E.A.J.L di 17 aña 
di edad, R.J.H di 20 aña di edad, K.J.W di 16 aña 
di edad, J.G.M di 28 aña di edad, A.M.T di 18 aña 
di edad, R.O di 52 aña di edad, Y.E.T di 31 aña di 
edad, O.I.G di 16 aña di edad, R.H.C di 17 aña di 
edad y L.P di 38 aña di edad. 

Mester menciona cu mayoria di e detenidonan 
ta biba pariba di brug mes y mayoria ta local, cu 
excepcion di un naci na Hulanda, un na Haiti y un 
na Republica Dominicana. Tambe por observa cu 
mayoria ta di edad relativamente hoben, algun 
hasta menor di edad! 

E delitonan cometi pa cual a detene tur e 14 
sospechosonan aki ta debi na portacion ilegal 
di arma, buracheria publico, stroba parada di 
Carnaval, no sigui ordo di Polis y bringamento. 

Den comparacion, na aña 2014 tabatin 8 detenido 
y Afl. 4.100,= pero aña pasa tabatin no menos 
di 31 detencion durante e mesun parada cu Afl. 
6.400,= na multa. 

Polis ta adverti cu control lo continua. E obhetivo 
ta pa tur hende gosa Carnaval, tanto den e 
paradanan como den banda. E nivel di tolerancia 
t’ey, pero ora surpasa esaki, ta opta pa hiba Warda 
di Polis pa no daña Carnaval di otronan. 

Mayorncm ta pidi AYUDO 
URGENTE pa nan baby, 
Lunah 


LUNAH a nace 3 d i 
december. Dia 9 di december a bin 
constata cu e tin un VSD (AVSD) 
grandi (buraco na curason y su 
hartklepjes ta mucho diki). 

Na hospital nan a dun’e zuurstof pa 
un periodo cortico y medicamento 
pa su curason. Despues di tres 
siman a haya resultado cu Lunah 
tin “Trisomie 18”. E asina yama 
“Edwards syndrome”. Bukinan y 
estadisticanan bieu ta indica cu 
e levenskans di baby cu Trisomie 
18 ta hopi chikito. Doctornan na 
Aruba a bisa cu “we gaan niet 
alles uit de kast halen” pasobra e 
tin un aangeboren aandoening y 
e muchanan aki no ta biba hopi y 
esey ta e beleid di AZV. 

RESEARCH NOBO 

Research nobo ta demonstra cu 
muchanan cu Trisomie 18 tin 
un kans pa un bida mas largo y 
comfortabel si brinda nan e trato 
medico necesario y cu e revolucion 
di medicina tin pa ofrece awo. 
Lunah ta un ehempel bibo di esaki. 
Pasobra cu un simpel remedi cu 
nan a trat’e cu ne pa su curason, 
Lunah ya caba ta surpasando 
estadisticanan y a mustra cu e 
kier biba. 

KICO A PASA 

Dia 15 di januari Lunah a wordo 
opgenomen cu sacamento y a 
sospecha cu lo ta reflux of slijm. 
Nos a pidi pa haci echo y esaki a 
wordo ignora. Despues di 3 dia, 
por a bay cas. 

Diasabra 30 di januari Lunah a 
keda interna atrobe pasobra e 
sacamento a progresa y no tabata 
wanta nada mas na stoma. Su 
stoma tabata asina irita cu e ader 
chikitonan a cuminsa kibra. 

E dia aki a wordo constata cu e 


tin maagvernauwing, cual 
ta stroba e cuminda pasa di 
su stoma pa su darmen. E ta un 
complicacion cu cada baby por 
haya y cu normalmente ta wordo 
opera di biaha den un periodo di 
2-3 dia. 

Lunah ta na awa di bida y su 
condicion ta deteriorando. Doctor 
nan kier a oper’e, pero a cambia 
plan ora cu a indica cu Lunah 
mester di neonatal intensive care 
unit cu no tin na Aruba. E mester 
di esaki pa su VSD y tambe dor di 
e syndrome, Lunah 
ta mas delicado. 

Pero a opta awo 
pa un alternatieve 
behandeling cu 
lo mester dura 1 
siman pa WAK 
si e por traha y 
cu por trece mas 
complicacion pa 
Lunah, ora nos a 
informa di e posibel 
bijwerkingnan. 

Si acaso e no traha 
e ora ta bay opta 
pa oper’e y na 
Aruba mes. Esaki 
ta inaceptabel. 


AZV tampoco no kier werk mee y 
ta bisa cu e artsen mester duna ok 
pa Lunah wordo manda afo. Pero 
nan tambe por grijp in via nan 
medisch commissie pasobra esey 
nan mes a splicami. Pero tambe ta 
kies pa no yuda Lunah. 

Lunah ta cansa y deteriorando 
cada ora. Esey nan tur y nos 
tur por wak. Lunah tin derecho 
riba tratamento medico efectivo 
manera tur otro mucha y mester 
bay opera afor. 


E verdrag cu nan mes a firma (NL/ 
Aruba) pa derechonan di mucha ta 
bisa duidelijk cu NINGUN mucha 
no mag di wordo nenga nan 
derecho na cuido medico efectivo 
y vooral muchanan special mester 
wordo brinda e miho cuido cu por 
ofrecenan y cu bo ta al tanto di dje. 
Como mayornan, nos mes a haci 
nos huiswerk caba pa nan y acerca 
e clinica cu AZV ta traha cu ne na 
Cali, Colombia y nan ta wardando 
pa brinda Lunah un chens pa su 
salud. 



SITUACION 
A C T U A L 
Lunah no tin 
tempo pa ta mas 
proefkonijn, Lunah 
ta bayendo atras, 
Lunah no por 
wordo opera na 
Aruba pasobra nan 
no tin e recursonan 
‘kinan pa yud’e si 
en caso algo bay 
fout. Esey nan 
mes a admiti y ta 
p’esey no a oper’e 
na prome instante. 
Y sintando cu AZV 
na mesa nan mes a 
admiti esaki tambe. 


ComP et ' V 

DIASABRA DIA 6 Dl FEBRUARI2016 


1/3.. FiGHT FOR ME — FAYA SERENflY 
2/1.. PERDIMOS EL CONTROL—CARLOS BAUTE 
3/5.. NEL PORTA CANTO—LAURA PAUSINI 
4/7.. ARMY OF ME — ANASTASIA 

5/9..WHENTHE BASELINE DROPS = GRAIG DAVID - BIG NARSRE 
6/2..TU ERES Ml AMOR—MR.ROB 
7/10.. MIRATE-ANTONIO OROZCO 
8/4.. FORMAT B — CHUNKI 
9/11.. BORROWEDTIME — FRANCES 
10/12.. INEED YOU TONIGHT— JAMES MORRIS 
11/15.. RASTLANE — RATIONALE 
12/17.. SHOW ME LOVE — ROBBIN SCHMALTZ 
13/19.. REAPER — SIA 
14/8.. IN 2-WSTRN 

15/17.. SHOW ME LOVE — ROBBIN SCHULTZ 
16/6.. LLANTO DE PASION — EL ULTIMO DE LA FILLA 
17/—CALIFORNIA—COLONEL LOUD-RICO BARRINO-YOUNG DOLÇIrl 1 
18/— Sl ME PORTO MAL—DA SOUL 
19/—INTHE DARK-3_DOORS_DOWN 
20/18.. WIDE OPEN —THE CHEMICAL BROTHERS 

COMPRAMOS WHISKIE JOHNNIE WALKER 
BLUE LABEL DE 750ML, VENDEDORES 
PUEDEN CONTACTARNOS VIA EMAL/TLF 0 

Se compran tabacos cubanos como por 
ejemplo Romeo y Julieta, Habanero etc etc, 
Compramos cualquier tipo de tabaco que se 
de alta cafidad y cubano. 

Rosalin Laquintaine 
Interesada. 

See Translation 

hola, puedes comunicarte con 
nosotros al +297 739 7070 via 
whatsapp o llamanos Alexander 
Reeberg 

See Translation 


m 


Write a reply... 



Karen Rodriguez 
Me interesa amigo 

See Translation 

ofrecemos servicio de TDC, le damos todo el 

See Translation 

Mi tambe ta 
repertero di 

AWEMainta 


MI TA kier pone AWEMainta na altura via di su pagina: 
“Mi tambe ta reportero di AWEMainta” pa denuncia un 
hecho cu autoridadnan no kier haci nada contra. 

Algo cu ta sosodiendo na Superfood y Certified Supermarket. 
Manera por sa e Chinees a wordo gestopt di pasa carchi pa 
Venezolanonan cu ta bin Aruba. 

Pero loke mi no ta compronde ta dicon ta permiti 
Supermercado grandi si sigi haci esaki. 

Na Superfood tin un meneer Alexander Reeberg cu ta haci 
esaki e tin un oficina ariba den Superfood caminda e ta pasa 
e carchi p’e Venezolanonan. Nan ta bay Superfood warda 
pafo di entrada anto dos di nan ta bay paden p’asina hende 
no ripara kico ta pasando. 

Nos a yama Centrale Bank, Departemento di Impuesto 
y nan ta bisa cu no por haci nada. Ta ki clase pais nos ta 
bibando. Kiermen tin free for all pa hende haci loke nan 
kier aki? 

Riba dje e meneer aki ta duna Venezolano ilegal traboa 
pa bin Aruba busca cliente pe den caya grandi y banda di 
hotelnan pa hiba nan Superfood pa pasa credit card pa cada 
hende. Nan hiba nan ta haya 1 dolar pa hende. 

E tin basta grupo ta trahando pe caba den y tin mas ta 
biniendo Aruba. Kende ta controla esaki? Aruba ta wordo 
promovi afo como un pais di pasa tarjeta, nos a yama Dimas 
y Guardacosta y nan tambe ta bisa no por haci nada. 
Tambe e persona aki ta bisa Venezolano trece tabaco y 
sigaria pe di Venezuela tambe bebida alcoholico pa bende 
cu Chinees na bon prijs. Esaki ta controla pa ley na Aruba, 
pero no tin un instancia ta controla e cosnan aki? 

Bo mes por wak riba su Facebook page di Aruba Villas con 
e ta promove esaki. 

E hendenan aki ta gana placa facil sin paga belasting, plus 
ta bisa Venezolano bin traha aki asina daña nos pais. E 
cosnan no por y mester wordo para paso ta kico ta bay 
para di nos pais. 

Mi tambe ta Reportero di AWEMainta y mi ta denuncia e 
practica aki. 

Parada di Luz di San Nicolas, 

UN EXITO MASHA BUNITA 




ORGANISADORNAN di Parada di Luz di San Nicolas 
por ta masha contento y satisfecho di loke a ser poni riba 
caya. E tabata un bunita despliege di luz, gozo y fantasia 
y sigur cu hopi ambiente. 

Cada grupo a ser di prepara grandemento p’esaki, confir- 
mando cu Parada di Luz di San Nicolas, ta un actividad 
cu SMAC y publico mester sa di tene cuenta cu nan. 
Maske cu e ta den siman, el a atrae masha hende riba 
caya, pa despues di 2 or di madruga, tur hende a busca 
caminda pa cas. 

Maske cu e parade tabata masha ordena, Polis tabatin 
basta dolor di cabez. 

Tabatin varios pelea, entre gang na San Nicolas mes, 
a haci uso di arma blanco, cu e hobennan aki a bin cu 
nan for di cas. 

Un total di 14 persona a keda deteni dor di Polis, cu 
tabata tur rond di e parade. Esaki so ta haci Carnaval 
negativo. 





































18 


AWEMainta Diasabra, 6 Februari 2016 






































AWEMainta Diasabra, 6 Februari 2016 


19 





































20 


AWEMainta Diasabra, 6 Februari 2016 

































AWEMainta Diasabra, 6 Februari 2016 


21 



yVlas potret na 
pagina 34+ 



































22 


AWEMainta Diasabra, 6 Februari 2016 


Melissa Kock 

ta Reina di Hilton 
Aruba Caribbean 

Resort & Casino 























































AWEMainta Diasabra, 6 Februari 2016 


23 



DIARANSON atardi, den un Grand Caribbean Ballroom yen di ambi- 
ente, ocho candidata fuerte a competi pa bira e prome Reina di Hilton 
Aruba Caribbean Resort & Casino. 

E ganadora maximo a resulta den persona di Melissa Kock di Departa- 
mento di Accounting, kende a sa di conkista e titulo di Best Costume, 
Best Show y e tabata e Reina mas Popular tambe. Prome finalista a bay 
pa Diane Zievinger di Departamento di Recurso Humano. 

E candidatanan cu a participa tabata Gloria Maduro di Eforea Spa, Espe- 
ranza Castillo di Cushina, Milaine Aristomene di Housekeeping, Melissa 
Kock di Accounting, Andrea Linares di Housekeeping, Elizabeth Cordoba 
di Gilligan’s, Diane Zievinger di Recurso Humano y Sofia Boekhoudt di 
Pool & Beach. 

Tur e candidatanan a percura pa duna un tremendo presentacion, tanto 
den nan salida inoficial como tambe den nan show cu tabata sumamente 
comico y divertido. 


Prins Roddymar Statia y Pancho Rufino Rodriguez a compaña e reinanan 
rib’e escenario. Tambe a conta cu presentacion special en bibo di nos Rey 
di Tumba 2016, Jerrino Ridderstap y Jairo “Buchi Cunucu” Evertsz cu a 
entretene e publico presente. 

E cuerpo di hurado sigur tabatin un tarea dificil y na final di atardi Ge- 
rente General, Olivier Maumaire a corona Melissa Kock como Reina di 
Hilton Aruba. Despues di e acto di coronacion, e miembronan di ekipo 
di Hilton Aruba hunto cu e Reina, Prins y Pancho, compaña pa musica 
di Quality Brassband a sali den un parada carnavalesco y a pasa rond 
di pool p’asina e huespednan di e hotel por a experencia un tiki di nos 
dushi celebracion cultural. 

Pabien ta bay na e Reina y su team di preparacion y apoyo, tur e candi- 
datanan cu a participa, y particularmente na e organisacion cu a traha 
duro pa realisa e tremendo evento aki. 

Evelyn Wever-Croes: 

Gosa Carnaval, cuida di solo y cuida bo oido 


CARNAVAL t’e fiesta 
mas grandi di nos pueblo 
di Aruba, cu e fin di siman 
aki ta yega na su punto 
culminante. 

Pa medio di esaki Evelyn 
Wever-Croes, lider di MEP 
kier desea un y tur un feliz 
Carnaval. 

Gosa Carnaval, pero no 
dimas. 

Percura pa tur hende cel- 
ebra y gosa pareu, y e goso 
por cambia hopi facil den 
dolor na momento cu tin 
di mas alcohol den wega. 

Cuida abo y bo sernan keri 
di e rayonan dañino di 

solo, cu ta causa primordial di cancer di cuero, un forma di cancer cu na Aruba ta creciendo manera un epidemia. 

Y finalmente cuida bo oido. Bo oido ta comunicabo cu resto di mundo, cuid’e, pasobra e mester bay cu bo henter bo bida. 
Felis Canraval! 



Bo oido ta 
comunica bo 
cu resto di 
mundo, 
Cuid'e! 

21 september 2015 




Pabien na dos ex 


AWE nos kier probecha di felicita dos ex, esta 2 ex Minister. Nos ta 
cuminsa na ex-Minister drs. Candelario, alias Booshi Wever, kende 
awe ta cumpli otro aña mas di bida. 

Di acuerdo cu nos informacion, Booshi Wever ta cumpli awe 
61 aña, maske hopi hende ta kere cu e ta mas bieu. 

Otro ex cu ta cumpli aña, pero mañan ta ex Prome Minister 
Nel Oduber, kende ta cumpli 69 aña. Ambos ex lo celebra 
nan cumpleaños den seno di nan famia, den ambiente 
di Carnaval. 

Di parti di nos di AWEMainta, nos 
no por keda sin felicita 
Booshi Wever y Nel 
Oduber, cu nan 
cumpleaños y de- 
seanan hopi aña 
mas di bida. 

Muchcmcm di Iris 
Speelschool a 
celebra Carnaval 62 





DIABIERNA ultimo Iris Speelschool na Paradera a tene su eleccion 
di Reina y tambe Prins cu Pancho conhuntamente cu su jump-in. 

Aki tur e muchanan a gosa na smaak di e ultimo fin di siman di Car- 
naval di mucha y a jump un mundo bou di e ritmonan di Soca, Caiso 
y hasta Tumba. Tur e alumnonan a bin disfrasa cual a trece sigur un 
dushi ambiente di Carnaval. 


Amelia Bufalini a keda elegi como e Reina di Iris Speelschool, prome 
finalista a keda den persona di Rayvienne Loopstoky Princesita a keda 
den persona di Tahnee Filiciana. Prins a keda den persona di Dyren 
Lopez y Pancho den persona di Aldrick Chong. 

Iris Speelschool ta desea Aruba completo, y specialmente nos dushi 
muchanan, un dushi Carnaval 62! 

Como miembro di Rampenstaf, cu un team multifacetico 


Cuerpo di Bombero ta para cla pa 
yuda den caso cu tin retonan cu Zika 


COMO miembro di e Rampenstaf, esta e Team di Calamidad di Aruba, Cuerpo di Bombero tambe 
ta forma parti di e planning pa cu prevencion di e entrada di Zika y si acaso cu e enfermedad drenta 
Aruba pa yuda combati’e di biaha. Diahuebs mainta a tuma lugar un reunion entre e miembronan di 
e team aki, esta Polis, Cuerpo di Bombero, Departamento di Salud Publico y Rampenbureau Aruba. 

Comandante di Cuerpo di Bombero y Rescate, Edward de Cuba ta splica cu e reunion tabata pa in- 
tercambia di ideay papia tocante puntonan specifico di atencion den caso cu e enfermedad 
wordo importa y consecuentemente tin casonan local, pero tambe kico mester wordo 
haci si e virus bay den un fase pandemico na Aruba. 

E “diensten” cu ta prome yama pa actua a discuti kico nan mester h 
bay haci’e, y con lo ataca e virus pa domin’e mas liher posibel. 

E organisacionnan cu ta miembro di e Rampenstaf tin ful Aruba ba< 
cuido den casonan di desasternan natural y otro calamidadnan y tui 
ta na haltura di e status y progreso di Zika y mester sigui tur desaro 



mas bon posibel informa na tur momento. 

E enfoke principal, Comandante de Cuba a bisa, ta pa contene y wanta su in- 
cidencia mas chikito posibel. 


Zika no por wordo permiti di stroba e isla di drei manera e ta drei 
normalmente y e fluho di turista cu ta bin Aruba no por wordo 
stroba, 

Edward de Cuba a comenta, añadiendo cu tambe hendenan 
cu ta biaha pa negoshi mester por sigui haci esaki libre- 
mente. 




Cuerpo di Bombero y Rescate no tin un tarea specifico den 
e lucha contra Zika, pero si tin expertisio den calamidad 
y tin hopi hende cu por duna un man y yuda haci cierto 
trabao necesario. 

E team di Brandweer ta bastante multifacetico y por 
tuma bao su encargo cierto tarea pa yuda of guia 
procesonan. 

De Cuba ta splica cu hustamente pa via cu e team 
t’asina multifacetico por tuma un grupo y forma un 
ekipo special cu ta ricibi trainingnan specifico y nan 
por cuminsa haci e trabao necesario di biaha. 





Cuerpo di Bombero y Rescate ta haci un apelacion riba 
comunidad di Aruba pa evita criadero rond di cas y si 
acaso un persona ta sinti sintomanan di Zika pa nan 
bay dokter pa haya confirma di loke nan tin. 


Si e caso di e paciente ta duna cualkier indicacion di 
por ta Zika, e dokter ta tuma contacto cu Departamen- 
to di Salud Publico y e pasonan necesario ta wordo 
tuma. E Team di Calamidad ta atento pa cualkier 
indicacion cu por tin un caso di Zika na Aruba pa nan 
t’ey y ta prepara for di inicio pa maneha e situacion 
p’e no por sigui y no haya chens pa bay for di control 
y bira un problema grandi y indesea, Edward de Cuba 
a conclui bisando. 

Embahador di Union Europeo impresiona 
cu e proyecto di Observatiecentrum na 
Multidisciplinair Centrum (MdC) 




E Embahador nobo di Union 
Europeo estableci na Guyana, se- 
ñor Jernej VidetiD a bin Aruba 
pa sera conoci y tira un bista riba 
e proyectonan cu Union Europeo 
a pone fondonan disponibel via 
di Onderwijsfonds na Aruba. Ta 
trata Di varios proyecto den e 
area di Enseñansa, pero a opta 
pa bishita Observatiecentrum na 
MDC, un di e proyectonan cu a 
carga un atencion special di Min- 
ister Michelle Hooyboer-Winklaar 
y tur esnan cu a traha pa realisa e 
proyecto aki. 

E bishita na Multidisci- 
plinair Centrum hunto cu Minister 
Michelle Hooyboer-Winklaar pa 
wak e proyecto cu ta brinda Ense- 
ñansa na muchanan 
cu tin problema 
severo di com- 
portacion, 
pero cu alaves 
tin capacidad- 
nan intelec- 
tual halto. 


a capta e Embahador su atencion. 

«Mi ta contento con e programa a 
wordo implementa y e edificio ta 
uno hopi bunita. Mi por mira cu a 
mira cu e muchanan ta sinti nan 
mes hopi bon, nan ta studiando 
bon y a demostra nan habilidad- 
nan pa asina forma parti di e cu- 
riculo di scolnan basico na Aruba. 
Mi ta hopi satisfecho cu loke mi a 
mira durante mi prome bishita 
na Aruba», Embahador Jernej 
VidetiD a bisa. 

Minister Hooyboer-Winklaar a 
duna e Embahador un splicacion 
amplio riba e programa, pakico a 
skohe e modelo aki, plannan pa 
futuro y tambe e vision en General 
pa nos Enseñansa. 

«Mi ta sumamente contento 


cu nos por a haya e oportunidad 
pa mustra e Embahador person- 
almente e proyecto importante 
aki. Hopi biaha por lesa di un 
proyecto, pero pa por wak cu su 
mesun wowo e impacto cu e tin 


riba e muchanan aki, cu antes no 
tabata tin e opcion aki, tabata di 
suma importancia pa por logra 
mas proyecto via Union Europeo», 
Minister Hooyboer- Winklaar a 
splica. 


ffit 















28 


AWEMainta Diasabra, 6 Februari 2016 


Empleadonan cu elogio pa Minister Schwengle 

P« prome biaha a hiba 
nos grandinan Carnaval 



DIADOMINGO ultimo, durante e parada di Car- 
naval di mucha, a transporta algun grandi di SABA 
pa disfruta di e parada. Hopi esfuerso y dedicacion a 
tuma luga prome, pa asina nan por a logra haya un 
Kavel adecua pa asina nan por a sinta den tur como- 
didad y disfruta di e parada di Carnaval. A papia cu 
un di e boluntarionan di SABA, kende a comenta cu 
Minister Schwengle a bin bishita e grandinan di SABA 
den cuadro cu un celebracion di Carnaval. 

Tabatin eligimento di reina na cas di anciano na Playa 
en grande, pero a bisa nan cu ta leuk pa maak mee 
Carnaval pafo di cas y e Minister a tuma hopi na serio. 
Despues di dos siman a presenta cerca dje pa palabra 
un ke otro y berdad a plan a realisa. 

E clientenan tabata hopi contento di por tabata pre- 
sente, pero manera ya menciona, tabata hopi trabao si. 
Trabaonan di simannan largo, pero a lanta un comision 
di Carnaval den SABA mes y tambe comision di Minis- 
ter Schwengle su trahadonan pa palabra tur dia y topa 
cu otro pa mira kico ta kico pa e evento di diadomingo. 

Na prome luga e siguridad di e grandinan, pasobra nan 
ta hopi fragil, hopi di nan tin hopi tempo sin sali bin 
eventonan asina. Carnaval tin hopi hende ta frecuenta 
y tin cu wak tambe con cos ta bay pa e siguridad di e 
grandinan. Ta un plan mester a pensa algun biaha 
prome cu sacanan afo. Mester a evalua cua ta esunm 
cu por a sali. 

E boluntario a expresa cu kier saca hopi mas, pero no 
tur ora ta logra. Ta prome biaha cu ta maak e mee. For 
di esaki a siña pa proximo biaha cu lo bay mas miho, 
pasobra mester mas man pa traha y ta un cos hopi im- 
portante. Prome cu tur cos, parti mainta, e grandinan 
a haya un desayuno di rey, pa nan tabata bon comi y 
asina cu nan a yega kavel a haya soppi cu a baha super 
bon. T ambe a haya diferente snack box di donacion. Ki- 
ermen tabatin diferente cos di bebe tambe cu a haya 
como donacion pa e grandinan ta contento awe. 

For di Manrique Capriles, a haya un donacion di 
sunblock special pa e grandinan. Tin hendenan cu 
ayuda pensa y ta gradici pa e donacion ey. SABA a 
haya tres caha di sunblock. Manera cu nan a yega, a 
hunta e grandinan. Durante e evento, a opta pa kies 
pa personal compaña e grandinan. Tin ora no ta facil 
pa alcansa famianan pa bin bishta e grandinan y pa un 
evento di carnaval ta bira mas dificil ainda. A scoge pa 
personal e biaha ki y algun boluntario pasobra toch 
personal conoce e grandinan bon, pa si algo mester 
pasa, nan por atende mas lihe. 

Personal di SABA ta gradici Minister Schwengle y 
tambe DIP den e caso aki, sra. Isabel Dammers, kende 
a pens’e bon pa unda ta haya e kavel y nan a pone 
cerca di Cruz Cora. Esaki a sali di bon tambe. Por ul- 
timo, mensahe di e boluntario di SABA ta pa disfruta 
di Carnaval, Carnaval no tin edad. A traha duro pero 
si mira e caranan contento di e grandinan, ta nifica cu 
nan ta disfrutando. 
































AWEMainta Diasabra, 6 Februari 2016 


29 


Ta conseha pa no hiba muchanan bao di cinco aña 


wordo contamina. 


Jeugdgezondhei dszorg cu 
tipnan valioso pa Carnaval 

"Semper tin bista riba bo yiu!" 


CARNAVAL semper ta un temporada cu ta 
rekeri mas planeamento y atencion pa cu e 
salud y siguridad di nos muchanan. Sea ta na 
banda of den parada, tin un lista di conseho cu 
ta “standard” cu ta un recordatorio pa e mayor- 
nan y/of otro adultonan cu ta hiba of compaña 
muchanan pa e paradanan di Carnaval. 
Preparando pa e ultimo eventonan grandi di 
Carnaval, Dietista/Nutricionista di Jeugdge- 
zondheidszorg na Departamento di Salud 
Publico, Endrina Curet ta corda mayornan 
di e puntonan di atencion principal pa cu e 
siguridad y salud di nan yiunan. 

Calor, solo, zonido duro, alimentacion no ad- 
ecua, tur ta factornan cu por afecta e bienestar 
di un mucha. E di prome conseho cu Jeugdge- 
zondheidszorg ta duna mayornan ta pa no 
hiba muchanan menor di cinco aña di edad 
Carnaval. Curet ta agrega cu e tipo di evento 
aki no ta cuadra cu nan fase di desaroyo. 
Muchanan cu ta na banda para pa wak parada 
ta rekeri hopi atencion di parti di e adultonan 
cu ta compañ’e; e planning pa bay cu un mu- 
cha Carnaval ta cuminsa un of dos dia prome 
cu e evento pa asina no lubida ningun detaye 
importante. 

E planning di nutricion ta esencial; Curet ta 
conseha pa hiba suficiente awa, fruta fresco, y 
sandwich cu un beleg of otro cos cu no ta daña 
facil. E cuminda mester bay den un icejug cu 
ice pa asina e keda riba un bon temperatura. 
E forma mas facil pa maneha cuminda pa mu- 
cha durante di carnaval ta si e cuminda ya ta 
paketa na e porcion cu e mucha ta bay come, 
pues den saco of bakinan chikito. 

E ijs cu ta warda e cuminda den dje no ta 
wordo uza pa bebida, pero 
mester bay cu un icejug 
separa cu ijs unda cu no ta 
mishi cu mannan sushi pa 
evita cu e ijs 



Awa ta e bebida 
mas importante 
pa chikito y grandi 
keda bon hidrata; 
juice y refresco tin 
hopi sucu y no ta kita sed, pues semper tin 
suficiente awa pa dura henter e parada y en- 
curasha e muchanan pa bebe awa. 

Prome cu sali for di cas riba dia di e parada, 
come un bon desayuno na cas y hunta curpa cu 
“broadspectrum”sunblock por lo menos mey 
ora prome cu sali for di cas. E sunblock mester 
wordo hunta atrobe cada dos ora. 

Curet ta splica cu mester corda hunta sunblock 
na tur parti di e curpa cu ta exponi na solo, esta 
orea, parti patras di nek, e pianan si e mucha 
no tin keds of sapato cera bisti, y hasta cabez 
unda cu e cuero di cabes no ta cubri. Un petchi 
y bon bril di solo cu ta brinda proteccion tambe 
ta recomenda. Un parasol pa provee sombra 
ta hopi importante si no tin otro opcion pa e 
mucha por sinta relaha den sombra. 

Curet ta recomenda tambe pa semper tin 
“handsanitizer” y “wipes” pa haci man limpi 
regularmente y por lo menos prome cu come 
y despues di bay baño. 

Un otro “must 
have” pa pre- 
veni daño 
perman- 
ente na 
orea, ta 
e “ e a r - 
plugs”. Cu- 
ret ta con- 
seha pa no 
warda 


m o 


momento y no pensa cu lo por haya riba e 
ruta, pero cumpra esaki di antemano y tin’e 
prepara. Ta bon tambe pa tin mas di un paar 
pa asina si uno cay semper tin un limpi, nobo 
pa reemplas’e. Proteccion di e oreanan ta hopi 
importante, e zonido duro ta peligroso pa oido 
di mucha y adulto y daño na oido ta perman- 
ente. Si un hoben ta den parada conseh’e pa no 
pega su mes cerca di e speakernan di e banda. 

Ta bon pa controla tur cos cu e mucha ta 
come pa asina evita cu e ta bira malo di come 
algo cu a daña of di come algo cu tin mucho 
salo of vet. Instrui muchanan, papia cu nan 
prome cu parada y subraya pa nan no tuma 
nada di come, ni di bebe, ni un mangel for di 
hendenan straño y/of hende cu nan no conoce 
bon. Si ta un hoben ta den un grupo y ta come 
loke ta wordo parti durante di e parada for di 
esunnan cu ta parti cuminda, instrui e hoben 
encuanto di esaki y tambe cu e no tuma nada 
for di hendenan na banda. 

Percura pa muchanan cu ta mira parada keda 
sinta of para patras di e baricada na tur mo- 
mento pa nan siguridad. Splica e mucha tambe 
cu si acaso e wordo perdi, pa e acerca polis. 
Percura pa e mucha por wordo identifica y pa 
e sa e numbernan di telefon di su mayornan 
of un adulto responsabel. 

Finalisando Endrina Curet a haci un peticion 
na tur persona cu ta transporta muchanan, 
sea ta nan mesun yiunan of yiunan di otro 
persona, pa percura pa anan cu ta adulto no 
bebe bebida alcoholico y stuur auto pa asina 
preveni situacionnan cu ningun hende kier 
experencia. Keda semper den control, y sem- 
per percura pa muchanan bisti nan faha di 
siguridad den auto. 

Jeugdgezondheidszorg ta desea nos muchan- 
an, nan famianan y sernan keri un dushi 
tempo na e paradanan di carnaval cu falta 
y cu nan disfruta hopi, pero semper 
tene nan salud y bienestar na 
prome luga. 

Servicio pa 
Comunidad 


Ijjt’ÁWiMainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

St. Cruz N.V. 

Pariba di Brug: 

Seroe Preto N.V. 


Dokter na Warda 


Pabou di Brug: 

Huisartsenpost 

Pariba di Brug: 

Centro Medico ( Britt-Croes) 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 


Cas Editorial 


thii 

* Media 

Mrm-r! 

The Media Group 

Margrietstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

8am - 5pm 

Cuenta di Banco 

CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.com 


Director 


Victor “Toko” Winklaar 
Victor R. Winklaar 







ç^funerd 


Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Ku profundo tristesa na nos curazon pero agradecido na nos 
Señor pa tur kos ku ela signifika pa nos, nos ta partisipa cu a bai 
sosega den brasa di Señor nos tata, welo, ruman, tio y suegro 



Johan tromp 

Mihor conoci como "Janshi” 
*25-11-1918 -103-02-2016 


Su ex-esposa : tChanita Gomes 

Na nomber di su yuinan : Sonia y Dick v/d Hurk 

Damian y Irene Karreman 
Pedro Tromp 
Carlos Tromp 
Jacintha Tromp 
Danilo y Margreet Tromp 
Yuinan di criansa : Rosa Gomes 

Regina Gomes y Bert Kuilman 
Rosaria Gomes y Irving Girigorie 
Nieto(a)nan : Solse Tromp y famia 

Patrick Obispo y famia 

Attenee Obispo y famia 

Angela Perez 

Lisa Boekhoudt y famia 

Jose Perez 

Sergio Perez 

Bobby Tromp y famia 

Joél Tromp 

Noah Tromp 

Sem Tromp 

Adolf Gomes y famia 

Eldon Cassares y famia 

Yuri Cassares y famia 

Nill Casares y famia 

Elsa Wernet 

Lucio Gomes 

Marzia Villarroél - Gomes 

Rumannan : Carmen Tromp y famia 

Basilio Tromp y famia 
tJuan de Dios Tromp 
tVicente Tromp 
tAnita Werleman- Tromp 
tAnna Werleman - Tromp 
tSixta Geerman - Tromp 
tPetrus Tromp 
tFelixTromp 

Y tur sobrino(a)nan y cuñanan 

Nos ta agradecido na : Liz Werleman y Louis Wernet, ku a 

cuida 

nos tata pa nos den nos ausencia. 

Y tambe Fundacion SABA pa nan atenshon pa nos tata. 

Demas famia : Tromp, Obispo, Faassen, v/d Hurk, Gomes, 
Karreman, Wernet, Cassares, Villarroél, Geermen, Werleman, 
Girigorie, Boekhoudt, Perez, Dosset, v/d Linden y El Seif el 
Islam, Franken. 

Condolencia y entiero lo tuma lugar diamars 9 februari 2016 di 
2’or pa 4’or di atardi na misa Imaculata Concepcion na Sta Cruz 
y despues pa santana Pastoor De Vries na Sta Cruz. 

Enbes di flor of krans por hasi un donashon pa un bon causa. 

Lo tin un box disponibel den misa. 

Nos ta pidi nos disculpa si den nos tristesa nos por a lubida 
algun famia . 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

Cu honda pena nos ta anuncia fayecimento di: 



Marie Nicole 
Salomond-Constant 

*01 -04-1976 - 129-01-2016 


Na nomber di su: 

Jean Smith Salomond 
Marie Chrisma Salomond 
Marie Dieunette Salomond 
Marie Nelly Salomond 
Jean Simeyon Salomond 
Julina Constant 
Janba Joseph 
Wilfred Salomond 
Franciilia Neuis 
Junette Joseph 
Micheline Joseph 
Lionel Joseph 
Kesnick Joseph 
Madoche Joseph 
Velouse Joseph 
Rubert Salomond 
Mercilia Salomond 
FritoSalmond 
Milfred Salomond 
Francine Salmond 
Prinses Salmond 
Wilfred Conbstant (Aruba) 

Ylruc Constant 
Eliophene Constant 
Sainfleus Constant 
Romila Constant 
Antonio Constant 
Emmanuel Constant 
Wilser Constant 
Garry Constant 
Ymene-Estiverne Constant 
Dada Constant 
Elda Constant 
Fernelia Constant 

Jimmy Constant, Willems Constant, Estiven- 
son Constant, Yvens Estiverne, Chivens Estiverne, Daphnee 
Constant, Velandi Jeanlys, Mikenlove Estiverne, Daphka 
Estiverne, Natalica estiverne, Naica Joseph 
Demas famia: Saingnola Constant, Jude Estiverne 

Famia: Lucne Alexis, Frisme Valanti, Walson Dor, Mogiel Makis, 
Loy Medina, Kenel Jemin 

Amigo/anan: Jonel Esperance, Md Esperance Dilano 
Sobrino/anan: Ronaldo Estiverne, Peterson Estiverne, Chedelet 
Estiverne, Renaldson Estiverne, Techebet Constant 

Ta invita pa e acto di entiero cu lo tuma lugar diasabra 6 di 
februari na Misa di Dios Aruba na Sabana Blanco 26 di 2’or pa 
4’or despues lo Sali pa Santana centraal na Sabana Basora. 

Adres pa condolencia: Aurora Funeral Home, diabierna 5 di 
februari di 7’or pa 9’or di anochi. 


Casa: 

Yiunan: 


Mama: 

Tata di criansa: 
Suegra/onan: 

Rumannan: 


Swa y cuñanan: 


Tio: 


Tantanan: 


Primo/anan: 











































































AWEMainta Diasabra, 6 Februari 2016 


31 


COSME a inaugura un estudio Economico di diversificacion 
pa OCTnan den Caribe na Tortola, British Virgin Islands 

GRADICIMENTO/INVITACION 


Pa medio di esaki yiunan, nieto(a)nan, bisanieto(a)nan, rumannan 
y demas famia ta gradici tur esnan cu a demostra nan atencion 
durante e momentonan dificil di enfermedad, fayecimento y 
entiero di nos ser stima; 



Sra. Arindha 
Presentacion Lopez 

Mihor conoci como Chonchon 


Danki nadr. Daryanani, dr. Willemsen, enfermeranan, sra. 
Carmen, fundacion Edmond Elarms, Wilhelmina Kanker Fonds. 
Un danki di curason na tur cu a asisti, manda flor, mensahenan, 
yamadanan, dedicacionnan y e bunita canticanan di sr. Randall 
Croes y e duo di sr. Nelson Tromp, Seaport Casino, na Pastoor 
Paul Vlaar di Mariniers Kazerne Savaneta y tambe Aurora 
Funeral Elome cu nan bon atencion y tremendo servicio. Tambe 
na tur cu a bin hasi orashon y cu a yuda nos di un manera of 
otro un biaha mas DANKI. 

Tur esaki tabata y ta un gran consuelo pa nos. 

Nos ta invita un y tur pa asisti na Santo Sacrificio di Misa pa 
descanso di su alma. 

Diasabra 6 februari na misa Fatima na Dakota 7’or pm sigi pa un 
Rosario na cas sorsacastraat #22 

Boso presencia ta altamente aprecia! 



EDliCACION PROFESIONAL INTERMEDfO 

Colegio EPI 

Dlrectie, Staf y Personal 

ta extende nan mas sincoro condolenpla cu fayecimento dj 



Jacintho Perez 

Cariñosamente jama ‘Chin’ of ‘Chinto’ 

Na bida tata di Jairo Perez, 
Studiante na Unit Economia. 

Hopi forsa na Jairo y demas famia 
Cu Chinto sosega na paz den brasa di señor 


RIBA 26 di november 
2015, e programa COSME 
(Caribbean Overseas 
Small and Medium En- 
terprises) funda door di 
Union Europeo, a inau- 
gura un estudio regional 
riba diversificacion den 
OCTnan (Overseas Ca- 
ribbean Territories) den 
Caribe. E proposito di e es- 
tudio aki, ta pa determina 
e grado di necesidad cu e 
economianan di e OCTnan 
den Caribe tin mester pa 
diversifica y pa provee 
recomendacionnan con- 
creto riba diversificacion. 
E consultornan ta “A-to-Z 
Consultants”, cu e exper- 
tonan principal sr. Dr. 
Noel Watson y sra. Tamira 
La Cruz, MBA. 


E obhetivo di e programa 
di COSME ta pa mehora 
con competitivo e SMEnan 
(Small and Medium En- 
trerprises) ta den e OCT- 
nan Britanico, Hulandes 
y Frances dor di facilita 
un ambiente adecua via 
manehonan apropia, duna 
aporte na e BSO (Business 
Support Organisations) 
nan y SMEnan, y haci es- 
fuerso pa hisa e colabo- 
racion y comercio entre e 
OCTnan cu e resto di isla- 
nan den Caribe y Europa. 
E12 paisnan beneficiando 
di e programa aki ta in- 
clui Aruba, Curaçao, St. 
Maarten, Bonaire, Saba, 
St. Eustatius, Anguilla, 
Britisch Virgin Islands, 
Cayman Islands, Montser- 




Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Geprezen zij de Elere. 

Dag aan dag draagt Hij ons ; die God is ons heil 
Psalm 68:20 

Met grote droefheid, maar dankbaar dat wij haar hebben mogen 
kennen, maken wij het overlijden bekend van 



Gisela Patricia 
Macnack-Doom 

*26-12-1962 -104-02-2016 


Namens haar 

Echtgenoot: Stephen Macnack 

Kinderen: Sarah 

Elon 

De begrafenis zal plaatsvinden op dlnsdag 10 februarl 2016 van 
2 uur tot 4 uur bij Aurora Funeral Home gevolgd door een 
rouwdlenst en de ter aarde bestelling op de Centrale begrafp- 
laats In Sabana ESasora. 


rat, St. Barth’s y Turks & 
Caicos Islands. 
Diversificacion ta impor- 
tante pa motibo di e vul- 
nerabilidad di e economi- 
anan chikito. E recomen- 
dacionnan di e estudio 
adicionalmente ta un con- 
tribucion pa formulacion 
di maneho, cual ta un 
obhetivo di e programa 
di COSME. Ambos con- 
sultornan, sr. Dr. Watson 
y sra. La Cruz, ta bin di e 
region aki y tin un experi- 
encia extenso cu desaroyo 
economico regional den 
CARICOM, CARIFORUM 
y e OCTnan. 

Nan lo bay consulta e 
stakeholdernan di tur e 
OCTnan y midi e presta- 
cion di tur e paisnan basa 
riba data concreto. 

Nan lo duna recomen- 
dacionnan y lo desaroya 
un sistema pa comparti 
e miho practicanan di e 
estadonan chikito en gen- 
eral y particularmente 
di e OCTnan. E OCTnan 
normalmente no sa ta in- 
clui den e estudionan di 
benchmarking na nivel 
mundial. P’e motibo aki e 
lo bira algo nobo pa nos. 

E consultornan lo asisti 
particularmente e OCTnan 
chikito cu no tin e recurso- 
nan pa studia y desaroya 
nan propio diversificacion 
y pa bin cu otro strategian- 
an di desaroyo economico. 
E esfuerso lo concentra 
riba e recomendacionnan 
cu lo ta un oportunidad 
pa e SMEnan. Esakinan ta 
companianan te cu 50 em- 
pleado of cu tin un entrada 
anual te cu 3 miyon dollar. 
Pa mas informacion, por 
bishita e siguiente website: 
www.comeprogramme. 

org . 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

Cu honda pena nos ta anuncia fayecimento di: 



Frederik Celestinus Winklaar 

Mihor conoci como "Bubu of Fret” 
"03-12-1931 -104-02-2016 


Acto di entiero lo wordo anuncia despues. 

GRADICIMENTO/INVITACION 

Pa medio di esaki nos famia kier a gradici tur hende cu a convivi 
hunto cu nos, a mustra atencion y a duna nos sosten den e 
momentonan dificil durante fayecimento y despedida di nos 
estimada mama, wela, ruman, tanta 



Sra. Vda Livia 
Adelisia Croes-Croes 

Hopi danki ta bay pa tur famia, amistad y conocirnan cu a 
compaña nos den e momentonan hopi dificil cu e perdida di nos 
ser keri. Gradicimento ta bay pa tur e flornan, yamadanan, 
mensahenan y palabranan di consuelo cu nos a ricibi. Un danki 
ta bay pa Pastoor Toti, Pastoor Rey, koor Santa Filomena, tur e 
canticanan bunita den misa, poesia y pa Dr. Wijngaarde y su 
assistent, servicio di ambulance y Maria y Fyani 

Alabes nos kier a invita pa un Santo Sacrificio di Misa diasabra 6 
februari 2016 pa 7.00 di anochi na Misa Santa Filomena na 
Paradera. 

Boso atencion tabata un consuelo grandi pa nos famia. 

Dios bendiciona boso nan. 



Nos grcmdincm a 
disfruta di parada 
di Carnaval 

RUBEN Ibara ta un di e funcionarionan 
di SABA y a conta di e preparacionnan 
p’asina e grandinan por disfruta di 
parada di Carnaval diadomingo. El 
a conta cu e planeamento tabata 
facil. Sinembargo nan bus principal 
grandi a confronta problema. Dor 
di esey a bira un tiki mas krap cu 
e transporte. Dor di esaki a haya 
cooperacion di tur cas di anciano 
p’asina transporta e grandinan pa 
e kavel. 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 


Cu honda pena nos ta anuncia fayecimento di: 



Joaquina de Lange 

Mihor conoci como “Ina” 
"09-01-1933-105-02-2016 


Con e dia a bay 

Prome cos cu a sosode ta cu e gran- 
dinan a haya nan bon desayuno, 
pa despues, cuminsa transporta e 
grandinan, den algun buelta, pa 
e kavel. Dor cu ta prome biaha, e 
personal a maak mee cu algun fout. 
Ibara a conta cu nan tabata hopi 
cauteloso, dor cu ta prome biaha 
ta haci algo grandi pafo di e cas di 
anciano den un actividad grandi. 
Personalmente el a haya cu esaki 
a bay hopi bon. 


Acto di entiero lo wordo anuncia despues. 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

Cu honda pena nos ta anuncia fayecimento di: 



Panfilio Lorenzo Dabian 

Mihor conoci como “ Fichi” 

*03-09-1932 -105-02-2016 

Acto di entiero lo wordo anuncia despues. 


E fundacion y Gobierno a duna di 
su banda. Siguiente biaha sigur 
cu lo tene cuenta cu transporte 
cu si un bus cay afo, lo e por ta un 
problema. Despues di e parada, 
y naturalmente lagando e trafico 
bedaar, a transporta e grandinan 
bek pa e cas di anciano. 

Pa prome biaha 

Gerard Meyers ta un cliente di 
SABA, kende tabata na e kavel cu 
su demas compañenan pa disfruta 
di parada di mucha na Playa. For 
di loke por a wak, el a gosa masha 
hopi mes y ta contento cu el a haya 
un chens pa bin y pasa dushi. 

E ta comenta cu p’e ta prome biaha 
cu e ta mira Carnaval y sigur ta algo 
special. E tabata bon compaña pa 
tur su amigonan, pasando un rato 
masha alegre. 

Meyers a splica cu un sonrisa riba 
su cara cu ta un solo Carnaval nos 
tin pasobra ora cu nan bay, no tin 
mas Carnaval pa disfruta. 

Seroe Blanco Service Station ta celebra su di 25 an versario! 

25 aña sirbiendo e pueblo di Aruba cu un sonrisa 



INNOVACION denstaciondigaso- 
lin a haci su entrada na Aruba 25 aña 
pasa, riba 8 di february 1991, ora cu 
Seroe Blanco Service Station a habri 
su porta. Prome conoci como ‘Shell 
Seroe Blanco’, despues como ‘Texaco 
Seroe Blanco’. 

Innovacion a bini den un sistema 
completamente digitalisa cu a haci 
e combination di bende gasolin y un 
‘Mini Market’ posibel. For di un prin- 
cipio por a wak cu e vision di Sr. Loreto 
y Sra. Greta Kock lo resulta den e exito 
cu Seroe Blanco Service Station ta 
gosa di dje. Ainda ta corda bon cla con 
e prome trahadonan di Seroe Blanco 
Service Station tabata keda despues di 
training pa yuda instala shelf y stock 
producto nochi tras di nochi pa purba logra e 
fecha planea pa habri. 

Momentonan sumamente bunita y cu nunca lo 
por wordo lubida pasobra apesar di ta cansa y 
cu nan tin nan famia, nos empleadonan a keda 
yuda, schouder cu schouder cu nan hefenan. 

‘Exito’ no por ser midi den ganashi, pero mas bien 
den e hecho cu mayoria di nos empleadonan a 
keda tempo largo ta traha cu nos y cu nos cliente 


ta keda tank cerca nos y a haci nos parti di nan 
famia y nan a bira parti di nos famia. 

Den 25 aña ta hopi nos a pasa aden, bon y malo. 
Nos ta tin e placer di por a conta cu empleadonan 
ehemplar, seman humano bunita cu semper lo 
keda parti di Seroe Blanco Service Station. 

Lo mas dificil tabata e cierre di Barlock Caribbean 
Oil Corporation na 2006 y e obligacion pa casi 
3 aña pa a cumpra producto na prijs mas halto 
cu tur otro y toch wanta nos prijsnan segun prijs 


di Gobierno. 

Danki na e perseverancia di su directornan, 
empleadonan y e clientenan di Gresulene cu no 
kier a wak nan cas cera su porta cu awe nos por 
celebra 25 aña di por a sirbi nos pueblo. 

P’esey Seroe Blanco Service Station kier a gradici 
e pueblo di Aruba cu un celebracion special cu lo 
wordo anuncia pronto. 

ARUBA, danki pa boso generosidad pa permiti 
nos ta boso stacion di gasolin preferi! 

Registra awo! 

Manda bo e-mail na noticia@awemainta.com 

Ricibi Awemainta tur dia den bo inbox 


www.awemainta.com 


www.facebook.com/awemainta 

T-shirtncm di SETAR 
ta hepi popular 
den Carnaval 62 


DURANTE Carnaval 62 por a nota cu e t-shirtnan di Carnaval di 
SETAR tabata hopi uza durante e diferente actividad y paradanan. 

E aña aki a haci un donacion special na SABA pa nos grandinan 
cu a haya un tent special por a bisti e flanel di SETAR tambe den 
colornan blanco tambe. 


Un pabien ta bay na henter Aruba pa un tremendo temporada di 
Carnaval y sigui disfruta e ultimo dianan di Carnaval sanamente. 

Nostalgia pa Aap, Noot, Mies 


Skirbi po: Clyde Horms 


AWOR cu mi señora Venezolana ta tumando les di Hulan- 
des, mi ta corda cu nostalgia con ami a siña e idioma. Mi 
a drenta prome klas di Julianaschool na 1937. E metodo 
di siña muchanan lesa tabata cu e famoso “leesplankje” 
di aap, noot, mies, wim zus jet...Juffrouw Merkies tabata 
mi prome docente y Julianaschool tabata caminda awor 
ta sede di Algemene Rekenkamer, pabou di Stadhuis den 
Wilhelmina Straat. 

Aap, noot, mies, wim, zus,jet...puro poesia! Poesia sin rima, 
pero poesia asina mes, cu un ritmo cu tabata haci facil pa 
siñ’e fo’i cabes. 

Maske cu casi tur mucha cu a uza e metodo aki eventual- 
mente por a recita for di memoria tur 17 palabra riba e tabla, 
poco di nos a realiza cu e leesplankje tabata diseña pa tin 
tur zonido cu ta existi den e idioma Hulandes. 

E leesplankje cu nos a uza na Julianaschool tabata e di tres 
version. Segun Wikipedia, e prome version consistiendo di 
15 imagen y palabra a wordo crea na 1897 pa M.B. Hoo- 
geveen uzando uno di Alemania como ehempel. El a wordo 
uza originalmente na Deventer despues cu Hoogeveen a bira 
cabezante di un scol aya. E leesplank tabatin e meta di siña 
tur e sonidonan di idioma Hulandes, pero e prome version 
no a contene e sonidonan “uu” manera den “vuur” y “eu” 
manera den Teun. 



Leesplankje den uzo tempo cu e autor a cuminsa 
siña lesa na Julianaschool na 1937. Nota e 
letternan of combinacion (“aa”, “oo”, “eu”, 
“uu” “ij”, etc) di letter imprimi riba carton cu un 
buraco pa colga nan na un clabo bou di e dibuho. 



E “version catolico” tabata un creacion di un 
Frater y tabata wordo uza na scolnan catolico, 
pero e no tabatin mensahe catolico. 


Despues di apenas un par di aña, un version nobo di Jan 
Ligtharty Rieks Scheepstra, cu dibuhonan di Cornelis Jetses 
a wordo introduci. E version aki a keda den uzo te 1906, 
e aña cu e Hoogeveen's verbeterd leesplankje a wordu 
introduci. Esaki ta e version cu Julianaschool tabatin na 
1937 y a keda den uzo te na cuminsamento di e decada 
1960 tempo cu gobierno a trece un sistema di enseñanza 
sin leesplankje. 

E scol catoliconan tabata uza un leesplankje un poco dife- 
rente. Diseña pa F.E. Becker, seudonimo pa Frater Euthym- 
ius Becker, e leesplankje aki tabata un variacion di esun di 
Hoogeveen. E tabatin 18 dibuho y su prome palabranan 
tabata: aap, roos, zeef, muur. Contrario na pensamento 
di hopi hende, e leesplankje aki no tabata contene ningun 
mensahe catolico, e palabranan tabata neutral, mescos cu 
esun di Hoogeveen. 

E advento di tecnologia electronico a trece hopi cambio 
cu mehoransa den enseñansa. Pero pa nos cu a siña lesa 
recitando aap, noot, mies, wim zus, jet...e leesplankje cu 
su encantonan ta keda semper iconico di e cuminsamento 
di nos formacion intelectual. 

Grupo di Estudio di Women's Club of 
Aruba cu un anochi di Krazy Karaoke 



'..tK.k* 

PA januari Grupo di Estudio di WCA a or- 
ganisa un anochi di Krazy Karaoke. 

Un grupo basta grandi di miembro a reuni pa 
demostra nan talento den canto, pa pasa un 
rato alegre, saca stress y pa socialisa. 

E DJ p’e anochi aki tabata Milagros, mientras e 
sabroso snacknan tabata na encargo di chair- 


man Jane Otis. 

Tabatin un repertoir grandi cu tabata contene 
canticanan di diferente idioma. Milagros, 
Soraida y Migdid a deleita e publico cu can- 
ticanan na Ingles di e.o. grupo ABBA y Elvis 
Presley. 

Marie-Therese y Marva a canta na Frances 


y e grupo di Ursly, Mirna y Berny a canta na 
Spaño y a bay back to the 80. 

Como ta temporada di Carnaval, tur presente 
a gosa, canta y balia cu locura ‘La vida es un 
CarnavaP y ‘Bamba’. Tabata un anochi hopi 
ameno pa tur cu a atende e evento. 

Turbulencia 
entorno di ken 
tin cu ehecutá 
cambionan na 
CTB 


WILLEMSTAD - Tin nubia scur ta pinta na horizonte 
di Oficina di Turismo como resultado di e hecho cu un 
ora pa otro por start un confrontacion pa dicidi ken lo 
keda apuntá pa ehecutá e cambionan cu mester tuma 
lugar den e Plan di Turismo cu ex Minister Stanley Palm 
a laga dr. Tico Croes traha. 

Versionnan no-confirmá cu a yega na conocement di 
AWEMainta ta indicá cu éx Minister Palm lo a firma 
contrato cu Tico Croes p’e mes encabesá e cambionan 
cu mester tuma lugar, pero e problema ta cu Tico Croes 
a biba y traha na Florida. 

Reportadamente Minister Rhuggenaath kende a 
remplasá Minister Palm lo no ta mashá entusiasmá 
cu e idea di tin cu empleá Tico Croes p’e tarea aki y e 
candidato cu tin den mira ta Vincent van der Pool, kende 
tampoco ta biba na Corsou pero na Trinidad. 

Dado caso contraté p’e tarea cu no ta uno permanente, 
e tambe lo tin di ‘pendel op en neer’ entre Trinidad y 
Corsou. 

E posicion cu t’aden wega yama oficialmente 
‘implementatie manager’ y mester bisa cu e plan cu Tico 
Croes a traha a keda aceptá positivamente den cierto 
gremio, pero den otro gremio nan ta mira e plan como 
instrumento pa bula cabez di empleadonan di Oficina 
di Turismo. 

Y mientras cu e posibilidad ta existi cu gerencia y 
directiva di Oficina di Turismo lo firma contract cu dos 
ehecutivo pa haci mesun trabou, e pregunta a lanta dicon 
no ta evitá tur e were-were aki y nombra un Curasoleño 
den persona di un empleado veterano den turismo cu ta 
finalisando su estudio doctoral den turismo. 

Obviamente e tira-y-hala aki no ta na beneficio di 
e trabao den Oficina di Turismo y ta di spera cu no 
mester yega asina leu cu lo tin confrontacion den e alto 
regionnan di Oficina di Turismo y cu lo por yega na un 
areglo satisfactorio, pasobra di tur manera un bon areglo 
ta di preferá riba un mal pelea. 




Registra awo! 

Manda bo e-mail na 
noticia@awemainta.com 



Aruba Airport 
Authority (AAA) ta 
entusiasma pa partner 
cu Team Aruba Racing 



MASHA POCO team di drag race 
ta fit e descripcion di coredonan 
internacional. Solamente un par di 
team ta competi profecionalmente den 
nivelnan internacional, y poco cu ta 
pasa un pista complete, compitiendo 
pa e Campeonato Mundial. 

E hecho cu team di Pro Stock di Aruba 
logra esaki pa 13 aña ta pone Team 
Aruba Drag Racing den un liga riba 
su mes. Un biaha mas, Team Aruba 
ta aumentando nan wega dor di 
partner cu Aruba Airport Authority 


N.V. (AAA). 

AAA ta entusiasma cu e laso nobo 
pasobra e ta beneficioso cu Team 
Aruba, e aeropuerto y e destinacion: 
“E laso aki ta mustra perfecto pa 
nos, pasobra semper nos ta busca 
formanan nobo pa promove nos mes 
y nos destinacion. 

Team Aruba ta un partner clave den 
promove Aruba su destinacion den e 
caredanan entre e miles di fanaticada 
di drag racing”, CEO di AAAMr. James 
Fazio a comenta. 





























